TPOLY เปิดแผนปี 64 รุกประมูลงานชลประทาน-ประปา ตุน Backlog แน่นกว่า 5 พันลบ.
TPOLY เปิดแผนปี 64 รุกประมูลงานชลประทาน-ประปา ตุน Backlog แน่นกว่า 5 พันลบ.
TPOLY เปิดแผนปี 64 รุกประมูลงานชลประทาน-ประปา ตุน Backlog แน่นกว่า 5 พันลบ.
6 ม.ค. 2564

นายปฐมพล สาวทรัพย์ ประธานเจ้าหน้าที่บริหาร และกรรมการผู้จัดการใหญ่ บริษัท ไทยโพลีคอนส์ จำกัด (มหาชน) จำกัด (มหาชน) หรือ TPOLY เปิดเผยว่า ในปี 2564 ตั้งเป้าจะเติบโตดีกว่าปีที่ผ่านมา คาดว่างานที่รอรับรู้รายได้ (Backlog) ณ สิ้นปี 2563  กว่า 5,200 ล้านบาท สามารถทยอยรับรู้รายได้ตั้งแต่ปีนี้ เป็นต้นไป นอกจากนี้ในส่วนของธุรกิจรับเหมาก่อสร้าง ซึ่งเป็นธุรกิจหลัก บริษัทฯ ยังคงเดินหน้าเข้าประมูลงานใหม่ ทั้งงานภาครัฐและเอกชน โดยเฉพาะโครงการของภาครัฐที่คาดว่าจะมีโครงการออกมาอย่างต่อเนื่อง รวมทั้ง ธุรกิจไฟฟ้าที่จะมีการ COD โรงไฟฟ้าเพิ่มขึ้น 4 แห่ง กำลังการผลิตรวม 26 เมกะวัตต์ ภายในปีนี้ ซึ่งมั่นใจว่าจะช่วยสนับสนุนผลงานของปี 2564 ให้เติบโตได้ที่ 10%  จากปีก่อน
“ปี 2564 บริษัทฯ ประเมินว่า แนวโน้มผลการดำเนินงานยังมีสัญญานที่ดี เพราะยังมีงานที่รอรับรู้รายได้อีกหลายโครงการ ทั้งงานที่เซ็นสัญญาไปแล้ว และที่อยู่ระหว่างการรอเซ็นสัญญา คาดว่าจะเห็นความชัดเจนภายในไตรมาส 1 ของปีนี้ พร้อมกันนี้ ยังคงเดินหน้าประมูลงานใหม่ โดยเฉพาะงานก่อสร้างของชลประทานและประปา ให้ได้ตามเป้าหมายที่วางไว้ พร้อมทั้งยังเป็นงานที่บริษัทฯ มีความเชี่ยวชาญ สามารถทำกำไรและสร้างผลตอบแทนที่ดีได้ในอนาคต” นายปฐมพลกล่าว
สำหรับแผนการลงทุนในธุรกิจใหม่ๆ ขณะนี้ บริษัทฯ ได้เข้าไปศึกษาในธุรกิจที่เกี่ยวกับด้านสาธารณูปโภค หรือมีโครงสร้างธุรกิจประเภทเดียวกับธุรกิจไฟฟ้า คาดว่าจะเป็นความชัดเจนภายในปี 2564 เพื่อช่วยหนุนผลงานของบริษัทฯ ให้เติบโตอย่างมั่นคง
“การเข้าไปศึกษาในธุรกิจใหม่ ซึ่งเป็นธุรกิจที่มีลักษณะคล้ายกับธุรกิจไฟฟ้า บริษัทฯ มองว่าจะเป็นอีกหนึ่งปัจจัยที่จะมาช่วยหนุนผลประกอบการของบริษัทฯ ให้เติบโตได้ในระยะยาว” นายปฐมพลกล่าวในที่สุด